text: Jeanette Ottesen sidst i tæt finale
  12 august 2016 kl. 04.26
  I en meget jævnbyrdig finale i 100 meter fri lykkedes det ikke for Jeanette Ottesen, Triton Vejle, at få en plads mellem medaljevinderne. I stedet blev det til en ottende og sidsteplads i finalen.
  Selvom tiden i finalen kun var en hundrededel af et sekund fra den rekordtid som svømmeren, der stiller op for Triton Vejle, svømmede i semifinalen, så var det desværre ikke nok til en medalje.
  Jeanette Ottesen fik tiden 53,36 sekunder, mens guldet det skulle fordeles mellem to svømmere.
  Amerikaneren Simone Manuel og canadieren Penny Oleksiak svømmede begge i tiden 52,70, hvilket er ny olympisk rekord.
  Jeanette Ottesen har dog fortsat en medaljechance, når hun er med på det danske hold i 4 x 100 meter medley.
  
  